રંગનાથન્ કરતાં મોટા બે ભાઇઓએ અંગ્રેજી માધ્યમમાંથી શિક્ષણ મેળવ્યું. જ્યારે રંગનાથનને તો પહેલેથી જ અભ્યાસમાં રસ ન હોવાને કારણે તમિલ શાળામાં તેઓ ભણ્યા. કોલેજકાળ વખતે જ અચાનક પિતાની છત્રછાયા ગુમાવી. આખરે ત્રણેય ભાઇઓએ પિતાનો નાનકડો વ્યવસાય સંભાળ્યો. જો કે થોડા દિવસોમાં જ વ્યાવસાયિક કારણોસર ભાઇઓ સાથે અણબનાવ થવાથી રંગનાથને સ્વૈચ્છાએ જ વારસાગત સંપત્તિનો ત્યાગ કર્યો અને સ્વતંત્ર રીતે પગભર થવાનો દ્રઢ સંકલ્પ કર્યો.